Den Audi A3 Cabriolet, der blev stjålet i Aalborg natten til torsdag, er fundet. Politiet efterlyser stadig gerningsmand.

Den Audi A3 Cabriolet, som natten til torsdag blev stjålet fra en villa på Svend Engelunds Vej 11 i Hasseris, er nu fundet. Politiet efterlyser dog stadig tyven. Det var en borger, der havde hørt efterlysningen i pressen, som torsdag aften klokken 19.31 fandt bilen. Den var efterladt på Hellekisten i Svenstrup. - Vi efterlyser fortsat gerningsmanden til tyveriet, så hvis nogle har set eller hørt noget, vil vi meget gerne høre fra dem, siger vagtchef Michael Elkjær fra Nordjyllands Politi. Nordjyllands Politi kan kontaktes på telefonnummer 114.